CELEX: 62010CA0379
Language: el
Date: 2011-11-24 00:00:00
Title: Υπόθεση C-379/10: Απόφαση του Δικαστηρίου (τρίτο τμήμα) της 24ης Νοεμβρίου 2011 — Ευρωπαϊκή Επιτροπή κατά Ιταλικής Δημοκρατίας (Παράβαση κράτους μέλους — Γενική αρχή της ευθύνης των κρατών μελών λόγω παραβάσεως του δικαίου τηﾂ Ενώσεως εκ μέρους των αποφαινομένων σε τελευταίο βαθμό δικαστηρίων τους — Αποκλεισμός της ευθύνης του κράτους απορρέουσας από ερμηνεία κανόνων δικαίου ή από εκτίμηση πραγματικών περιστατικών και αποδεικτικών στοιχείων εκ μέρους δικαστηρίου αποφαινόμενου σε τελευταίο βαθμό — Περιορισμός, από την εθνική νομοθεσία, της ευθύνης του κράτους σε περιπτώσεις δόλου ή βαρείας αμελείας τέτοιου δικαστηρίου)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/14
            
         
      Απόφαση του Δικαστηρίου (τρίτο τμήμα) της 24ης Νοεμβρίου 2011 — Ευρωπαϊκή Επιτροπή κατά Ιταλικής Δημοκρατίας
      (Υπόθεση C-379/10) (1)
      
      (Παράβαση κράτους μέλους - Γενική αρχή της ευθύνης των κρατών μελών λόγω παραβάσεως του δικαίου της Ενώσεως εκ μέρους των αποφαινομένων σε τελευταίο βαθμό δικαστηρίων τους - Αποκλεισμός της ευθύνης του κράτους απορρέουσας από ερμηνεία κανόνων δικαίου ή από εκτίμηση πραγματικών περιστατικών και αποδεικτικών στοιχείων εκ μέρους δικαστηρίου αποφαινόμενου σε τελευταίο βαθμό - Περιορισμός, από την εθνική νομοθεσία, της ευθύνης του κράτους σε περιπτώσεις δόλου ή βαρείας αμελείας τέτοιου δικαστηρίου)
      (2012/C 25/21)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: L. Pignataro και M. Nolin)
      
         Καθής: Ιταλική Δημοκρατία (εκπρόσωποι: G. Palmieri και G. De Bellis, avvocato dello Stato)
      
         Αντικείμενο
      
      Παράβαση κράτους μέλους — Προσβολή της γενικής αρχής της ευθύνης των κρατών μελών λόγω παραβάσεως του δικαίου της Ενώσεως εκ μέρους των αποφαινομένων σε τελευταίο βαθμό δικαστηρίων τους — Ευθύνη περιοριζόμενη αποκλειστικά στις περιπτώσεις δόλου ή βαρείας αμελείας
      
         Διατακτικό
      
      
                  1)
               
               
                  Η Ιταλική Δημοκρατία,
                  
                              —
                           
                           
                              αποκλείοντας κάθε ευθύνη του Ιταλικού Δημοσίου για τις ζημίες οι οποίες προκαλούνται σε ιδιώτες λόγω παραβάσεως του δικαίου της Ενώσεως εκ μέρους εθνικού δικαιοδοτικού οργάνου αποφαινόμενου σε τελευταίο βαθμό, όταν η οικεία παράβαση είναι απόρροια ερμηνείας κανόνων δικαίου ή εκτιμήσεως πραγματικών περιστατικών και αποδεικτικών στοιχείων από τέτοιο δικαιοδοτικό όργανο, και
                           
                        
                              —
                           
                           
                              περιορίζοντας τη σχετική ευθύνη μόνο στις περιπτώσεις δόλου ή βαρείας αμελείας,
                           
                        σύμφωνα με το άρθρο 2, παράγραφοι 1 και 2, του νόμου 117, περί αποκαταστάσεως των ζημιών οι οποίες προκαλούνται κατά την άσκηση δικαιοδοτικών καθηκόντων και περί αστικής ευθύνης των δικαστικών λειτουργών [legge n. 117 (sul) risarcimento dei danni cagionati nell’ esercizio delle funzioni giudiziarie e responsabilità civile dei magistrati], της 13ης Απριλίου 1988, παρέβη τις υποχρεώσεις που υπέχει από τη γενική αρχή της ευθύνης των κρατών μελών λόγω παραβάσεως του δικαίου της Ενώσεως εκ μέρους ενός από τα δικαιοδοτικά όργανά του που αποφαίνονται σε τελευταίο βαθμό.
               
            
                  2)
               
               
                  Καταδικάζει την Ιταλική Δημοκρατία στα δικαστικά έξοδα.
               
            
         (1)  ΕΕ C 301 της 6.11.2010.